सूत्रों के मुताबिक इन प्रोजेक्ट में 98 अरब रुपये खर्च होने का अनुमान है. इनमें 34.5 मेगावाट हार्पो स्कार्डू प्रोजेक्ट, 26 मेगावाट सागर थांग स्कार्डू प्रोजेक्ट, 20 मेगावाट हंजल प्रोजेक्ट, 16 मेगावाट नलतर प्रोजेक्ट, पांच मेगावाट हसन आबाद प्रोजेक्ट और चार मेगावाट थक्क चिलास प्रोजेक्ट शामिल हैं. एक पाकिस्तानी अधिकारी ने भी इस बात की पुष्टि की है कि इन प्रोजेक्ट के तहत गिलगित में 50 बेड के हॉस्पिटल का निर्माण किया जाएगा और अट्टाबाद टूरिस्ट रिसॉर्ट को विकसित किया जाएगा. इसके अलावा गिलगिट से नलतर एक्सप्रेसवे और गिलगित-स्कार्डू रोड का निर्माण किया जाएगा. उन्होंने बताया कि गिलगित में मेडिकल कॉलेज और स्कार्डू में टेक्निकल कॉलेज भी खोले जाएंगे.